《村行》
宋代·王炎

青山护村落，暗水通沟渠。
人行禾黍间，漫漫迷所之。
里社压新禾，击鲜赛丛祠。
田父相劳苦，雨暘无失时。
龙骨挂屋敖，秋熟可预期。
行行度冈涧，泉石多幽奇。
微风发清籁，好鸟吟高枝。
此中有佳趣，岂无幽人知。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。